section_heading: Rani život
paragraph_text: Federer je rođen u općini Binningen, blizu grada Basela, kao sin Roberta Federera i Lynette Du Rand. Federer ima dvojno državljanstvo, švicarsko po majci i južnoafričko. Odrastao je u Münchensteinu, gradiću blizu francusko-njemačke granice. Kao i svaki državljanin Švicarske, Federer je morao odslužiti vojni rok, međutim, 2003. godine, zbog kroničnih problema s leđima, Federer je odriješen tih dužnosti. Sa šest godina, Federer je dokazao svoj talent te je postao najbolji tenisač u svojoj dobnoj skupini. S navršenih 10 godina, Federera je počeo trenirati trener Adolf Kacovsky koji ga je na privatnim satovima, poučio brojnim potezima. S 12 godina, Federer je trenirao i nogomet, ali od tada Federer počinje intezivno trenirati samo tenis, te je samo dvije godine kasnije postao juniorski prvak Švicarske. 1998. godine Federer osvaja Wimbledon i ubrzo prelazi u profesionalce.